The Children's Hour (film)
The Children's Hour () je američki crno-bijeli igrani film snimljen 1961. godine u režiji Williama Wylera, poznat kao jedno od prvih modernih hollywoodskih ostvarenja koje je nešto otvorenije koristilo homoseksualnost kao dio svog zapleta.

Predstavlja drugu po redu adaptaciju istoimene drame Lillian Hellman. Protagonistice, koje tumače Shirley MacLaine i Audrey Hepburn, su dvije najbolje prijateljice koje zajedno vode internat za djevojčice. Radnja prikazuje kako jedna od njihovih učenica iz pakosti i osvete započne širiti glasine kako su njih dvije lezbijske ljubavnice, a zbog čega će im oboma biti uništeni životi i karijere.

Wyler je godine 1936. bio režirao prvu adaptaciju iste drame pod naslovom These Three, ali je taj film bio prilagođen tadašnjem strogom hollywoodskom cenzorskom kodeksu te je predmet glasina u njemu bio "obični" heteroseksualni ljubavni trokut. Kodeks se nakon četvrt vijeka ublažio, te je scenarist John Michael Hayes mogao daleko vjernije prenijeti predložak, odnosno zadržati njegov tragični kraj. Iako je film samo implicirao lezbijstvo, i koristio izraze poput "neprirodnog odnosa", Wyler je svejedno, prema svjedočenju MacLaine u dokumentarnom filmu Celluloid Closet iz 1995. godine, bio prisiljen izbaciti pojedine scene kako ne bi izazivao dodatne kontroverze. Film je izazvao dobre kritike, te je bio nominiran za nekoliko Oscara i Zlatnih globusa, ali nije osvojio nijedan; u komercijalnom smislu je predstavljao promašaj.

Uloge
 Shirley MacLaine ... Martha Dobie
 Audrey Hepburn ... Karen Wright
 James Garner ... Dr. Joe Cardin
 Miriam Hopkins ... Lily Mortar 
 Fay Bainter ... Amelia Tilford
 Karen Balkin ... Mary Tilford
 Veronica Cartwright ... Rosalie Wells
 Mimi Gibson ... Evelyn 
 William Mims ... Mr. Burton 
 Sally Brophy ... Rosaliena majka
 Hope Summers ... Agatha

Izvori

Literatura

Vanjske veze
 
 
 
 
 James Garner interview at the Archive of American Television

Američki filmovi
Dramski filmovi
Filmovi sa LGBT tematikom
Authority control 2